ITD เซ็นคว้างานก่อสร้างใหม่ 2 โครงการ รับทรัพย์เฉียด 2 พันลบ.
ITD เซ็นคว้างานก่อสร้างใหม่ 2 โครงการ รับทรัพย์เฉียด 2 พันลบ.
17 ธ.ค. 2561

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทฯได้ลงนามในสัญญาก่อสร้างจำนวน 2 โครงการ มูลค่ารวม 1.73 พันล้านบาท ประกอบด้วย 1.) โครงการก่อสร้างงานก่อสร้างอุโมงค์รับน้ำทะเล และอุโมงค์ระบายน้ำลงสู่ทะเลของโครงการสถานีรับ-จ่ายก๊าซธรรมชาติเหลว หนองแฟบ จ.ระยอง โดยมี บริษัท พีทีที แอลเอ็นจี จำกัด เป็นเค้าของโครงการ มูลค่า 1.02 พันล้านบาท (ไม่รวมภาษีมูลค่าเพิ่ม)
รวมทั้ง 2.) โครงการงานก่อสร้างบ่อพักและท่อร้อยสายไฟฟ้าใต้ดิน ร่วมกับโครงการก่อสร้างรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี(สุวินทวงศ์) สัญญาที่ 3 ของการรถไฟฟ้าขนส่งมวลชนแห่งประเทศไทย โดยมี การรถไฟฟ้าขนส่งมวลชนแห่งประเทศไทย เป็นเจ้าของโครงการ มูลค่า 717.80 ล้านบาท